Fransiyada koronavirusga chalingan bola o‘zi bilan muloqotda bo‘lgan 172 kishining hech biriga kasallik yuqtirmagani ma'lum bo‘ldi

Fransiya sharqida yashovchi koronavirusga chalingan to‘qqiz yoshli bola 172 kishi bilan muloqot qilgan bo‘lsa-da, ularning hech biriga kasallik yuqtirmagani ma'lum bo‘ldi. Bu haqda The Guardian nashri xabar bermoqda.
U bilan muloqotda bo‘lgan barcha ehtiyot chorasi sifatida karantinga joylashtirilgandi.
Ushbu holatni o‘rgangan Fransiya sog‘liqni saqlash vazirligi mutaxassislari bolalar asosiy virus tashuvchi bo‘lmasliklari mumkin degan taxminni bildirmoqda.
Bolada koronavirus aniqlanguniga qadar u Yuqori Savoyya departamentidagi uchta chang‘i maktabida bo‘lgan.
Nashrning qayd etishicha, bola kasallikni britaniyalik Stiv Uolsh bilan muloqot qilganlardan yuqtirib olgan.
Uolsh kasallikka yanvarda, Singapurdagi konferensiyada qatnashgan chog‘ida chalingan. Keyinroq u oilasi bilan Yuqori Savoyyadagi Kontamin-Monjua chang‘i kurortiga kelgan.
Ushbu holatni o‘rgangan Fransiya sog‘liqni saqlash vazirligi mutaxassislari bolalar asosiy virus tashuvchi bo‘lmasliklari mumkin degan taxminni bildirmoqda, deb yozadi The Guardian.